Ντάνι Όλμο

Ο **Ντάνιελ «Ντάνι» Όλμο Καρβαγιάλ** (*Daniel "Dani" Olmo Carvajal*, γενν. 7 Μαΐου 1998) είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός ή πλάγιος μέσος για την Μπαρτσελόνα.

## Σταδιοδρομία σε συλλόγους

### Πρώιμη σταδιοδρομία
Γεννημένος στην Τεράσα της Βαρκελώνης στην Καταλονία, ο Όλμο εντάχθηκε στην ακαδημία νέων της Μπαρτσελόνα σε ηλικία εννέα ετών, από τη γειτονική Εσπανιόλ. Ο πατέρας του Όλμο, Μικέλ, ήταν επίσης ποδοσφαιριστής, ο οποίος έπαιξε επαγγελματικά ως επιθετικός σε ομάδες χαμηλότερων κατηγοριών.

### Ντιναμό Ζάγκρεμπ
Σε μια αιφνιδιαστική κίνηση, ο Όλμο μετακινήθηκε στη Ντιναμό Ζάγκρεμπ το καλοκαίρι του 2014. Στις 7 Φεβρουαρίου 2015, έκανε ντεμπούτο με την πρώτη ομάδα εναντίον της Λοκομοτίβα. Στις 22 Αυγούστου 2016, ο Όλμο υπέγραψε νέο τετραετές συμβόλαιο με το σύλλογο. 

Στις 17 Δεκεμβρίου 2018, ο Όλμο αναδείχθηκε ο Καλύτερος Παίκτης της Πρβα Λίγκα για το 2018. Επίσης, το Δεκέμβριο του 2018, τερμάτισε 11ος για το βραβείο Tuttosport Golden Boy, μπροστά από τους ομοίους του Κιλιάν Εμπαπέ και Γιόσιπ Μπρέκαλο. Στις 3 Ιουνίου 2019, ονομάστηκε ο Καλύτερος Παίκτης και ο Καλύτερος Νέος Παίκτης της σεζόν 2018–19. 

Στις 18 Σεπτεμβρίου 2019, έκανε το ντεμπούτο του στο Τσάμπιονς Λιγκ, στη νίκη με 4–0 επί της Αταλάντα. Στις 22 Οκτωβρίου, σημείωσε το πρώτο του γκολ στο Τσάμπιονς Λιγκ, στην ισοπαλία 2–2 με τη Σαχτάρ Ντονέτσκ. 

### ΡΜ Λειψία
Στις 25 Ιανουαρίου 2020, υπέγραψε συμβόλαιο με τη ΡΜ Λειψία μέχρι το καλοκαίρι του 2024, με κόστος μεταγραφής 30 εκατομμυρίων ευρώ.

## Διεθνής σταδιοδρομία
Ο Όλμο ήταν μέλος της Εθνικής Ισπανίας Κ17 στο Ευρωπαϊκό Πρωτάθλημα Κ17 του 2015 στη Βουλγαρία. Σκόραρε στη διαδικασία των πέναλτι, καθώς η Ισπανία αποκλείστηκε από τη Γερμανία στα προημιτελικά. Στο Παγκόσμιο Κύπελλο Κ17 του 2015, ο Όλμο αστόχησε στην ίδια διαδικασία, καθώς η Ισπανία αποκλείστηκε από την Αγγλία στα πλέι οφ. 

Στο τέλος του 2017, ο προπονητής της Ντιναμό Ζάγκρεμπ, Τόμισλαβ Σβέτινα, δήλωσε ότι ο σύλλογος έκανε ό,τι μπορούσε για να πάρει την εφηβική υπηκοότητα. Ο ίδιος ο Όλμο έδειξε την επιθυμία να μεταβεί στην Κροατία σε διεθνές επίπεδο. Ωστόσο, τον Οκτώβριο του 2018, έκανε το ντεμπούτο του για την Εθνική Ισπανίας Κ21. 

Στις 2 Απριλίου 2019, διάφορα ισπανικά μέσα ενημέρωσης ανέφεραν ότι ο προπονητής της Κροατίας, Ζλάτκο Ντάλιτς, προσπάθησε να πείσει τον Όλμο να παίξει για την Κροατία και ζήτησε ακόμη και από την Κροάτισα πρόεδρο Κολίντα Γκράμπαρ-Κιτάροβιτς να δώσει στον παίκτη κροατική ιθαγένεια, ώστε να μπορέσει να κάνει ντεμπούτο το συντομότερο δυνατό. Οι ειδήσεις αποδείχτηκαν πρωταπριλιάτικο αστείο των κροατικών μέσων ενημέρωσης, το οποίο δεν γνώριζαν τα ισπανικά μέσα ενημέρωσης.  

Ήταν μέλος της Εθνικής Ισπανίας Κ21 που κέρδισε το Ευρωπαϊκό Πρωτάθλημα Κ21 του 2019 στην Ιταλία και τον Άγιο Μαρίνο, όπου έπαιξε σε τέσσερις αγώνες, έχοντας μία ασίστ και τρία γκολ, συμπεριλαμβανομένου ενός στον τελικό, που τον έκανε να ονομαστεί Παίκτης του Αγώνα. 

Το Νοέμβριο του 2019, κλήθηκε για πρώτη φορά στην Εθνική Ισπανίας, για τους αγώνες της προκριματικής φάσης του Ευρωπαϊκού Πρωταθλήματος 2020 εναντίον της Μάλτας και της Ρουμανίας, με την Ισπανία να έχει ήδη προκριθεί στην διοργάνωση. Έκανε το ντεμπούτο του στις 15 Νοεμβρίου, μπαίνοντας ως αλλαγή στη θέση του Αλβάρο Μοράτα στο 66ο λεπτό και σκόραρε τρία λεπτά αργότερα, στην εντός έδρας νίκη με 7–0 εναντίον της Μάλτας. Σκόραρε επίσης ο έτερος πρωτοεμφανιζόμενος, Πάου Τόρες, όπου ήταν η πρώτη φορά που δύο Ισπανοί σκοράρουν στην πρώτη τους συμμετοχή ύστερα από 30 χρόνια.
## Διακρίσεις

### Συλλογικές
**Ντιναμό Ζάγκρεμπ**  

* Πρβα Λίγκα (4): 2014–15, 2015–16, 2017–18, 2018–19
* Κύπελλο Κροατίας (3): 2014–15, 2015–16, 2017–18

### Διεθνής
**Ισπανία U21** 

* Ευρωπαϊκό Πρωτάθλημα U21: 2019 

### Ατομικές

* Πρβα Λίγκα, Παίκτης της Χρονιάς (Tportal): 2018 
* Πρβα Λίγκα, Καλύτερος Παίκτης: 2019 
* Πρβα Λίγκα Κ21, Καλύτερος Πάικτης: 2019
* Πρβα Λίγκα, Ομάδα της Χρονιάς: 2019 
* Ευρωπαϊκό Πρωτάθλημα Κ21, Ομάδα του Τουρνουά: 2019 
* Ευρωπαϊκό Πρωτάθλημα Κ21 - Τελικός, Παίκτης του Αγώνα: 2019

## Παραπομπές

## Εξωτερικοί σύνδεσμοι
 
* Προφίλ  στην ιστοσελίδα της Ντιναμό Ζάγκρεμπ 
*     
*   
*   

Κατηγορία:Ισπανοί ποδοσφαιριστές
Κατηγορία:Καταλανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Πρβα Λίγκα
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024